Nordjyllands Politi har lørdag eftermiddag anholdt tre mænd, der forsøgte at komme illegalt til Norge via færgen fra Hirtshals. - De havde skåret hul i toppen af lastbilens presenning og gemte sig så i lastbilen, siger vagtchef ved Nordjyllands Politi, Mogens Hougesen til tv2nord.dk. Fredag var det ligeledes tre mænd, der forsøgte at komme illegalt til Norge. Her havde de gemt sig i lastbilens værktøjskasse, men blev også opdaget. De tre mænd fra lørdagens forsøg vil blive sigtet for ulovlig indtrængen på havneområdet og senere sendes de med toget til Sandholmlejren.

Opsummering:
Lørdag var den gal igen. Tre asylsøgere gemte sig i en lastbil, der skulle med færgen fra Hirtshals til Norge. Det er anden gang på to dage.